กหดหกดหกดหกดประกาศผู้อำนวยการทางหลวงแผ่นดินเรื่อง ห้ามใช้ยานพาหนะโดยที่ยานพาหนะนั้นมีน้ำหนักน้ำหนักบรรทุก หรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงแผ่นดิน เนื่องจากมีความจำเป็นต้องแก้ไขปัญหาวิกฤตด้านการขนส่งเพื่อบรรเทาความเสียหายที่เกิดขึ้นกับเศรษฐกิจของประเทศก่อนมีการประกาศบังคับใช้ข้อกำหนดที่ทำให้ประชาชนได้รับประโยชน์สูงสุดและเหมาะสมกับสภาพทางหลวงในการกำหนดห้ามใช้ยานพาหนะโดยที่ยานพาหนะนั้นมีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนด หรือโดยที่ยานพาหนะนั้นอาจทำให้ทางหลวงเสียหายเดินบนทางหลวงแผ่นดิน ซึ่งจะประกาศให้มีผลบังคับใช้ในวันที่ ๑ มกราคม ๒๕๔๗ ต่อไปอาศัยอำนาจตามความในมาตรา๖๑ แห่งพระราชบัญญัติทางหลวง พ.ศ.๒๕๓๕ ผู้อำนวยการทางหลวงแผ่นดินโดยอนุมัติอธิบดีกรมทางหลวงจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศผู้อำนวยการทางหลวงแผ่นดินเรื่องห้ามใช้ยานพาหนะโดยที่ยานพาหนะนั้นมีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงแผ่นดินข้อ๒ ให้นำความในข้อ ๓ ตามประกาศของผู้อำนวยการทางหลวงแผ่นดินฉบับนี้มาใช้บังคับแทนความในข้อ๔ ข้อ ๙ และข้อ ๑๐ ตามประกาศผู้อำนวยการทางหลวงพิเศษผู้อำนวยการทางหลวงแผ่นดินและผู้อำนวยการทางหลวงสัมปทานเรื่องห้ามใช้ยานพาหนะโดยที่ยานพาหนะนั้นมีน้ำหนัก น้ำหนักบรรทุก หรือน้ำหนักลงเพลาเกินกว่าที่ได้กำหนดเดินบนทางหลวงพิเศษ ทางหลวงแผ่นดิน และทางหลวงสัมปทาน ฉบับลงวันที่ ๑ กันยายน พ.ศ. ๒๕๓๕ ทั้งนี้เฉพาะที่มีผลใช้บังคับบนทางหลวงแผ่นดินและให้จำกัดระยะเวลาให้มีผลใช้บังคับแทนเท่าที่กำหนดไว้ในข้อ ๖ตามประกาศของผู้อำนวยการทางหลวงแผ่นดินฉบับนี้ข้อ๓ ห้ามใช้ยานพาหนะที่มีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายตามข้อกำหนด ดังต่อไปนี้เดินบนทางหลวงแผ่นดิน(๑) ยานพาหนะที่มี ๓ เพลา ๖ ล้อ ชนิดเพลาที่ ๒ และที่๓ เป็นเพลาคู่ (TANDEM AXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(๒) ยานพาหนะชนิดรถลากจูงและรถกึ่งพวง(SEMI TRAILER)(ก) ตัวรถลากจูงชนิดที่มี๓ เพลา ๖ ล้อ เพลาที่ ๒ และที่ ๓ เป็นเพลาคู่ (TANDEM AXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(ข) ตัวรถกึ่งพ่วงต้องมีน้ำหนักลงเพลาดังนี้๑. ชนิดเพลาเดี่ยว ใช้ยางเดี่ยว น้ำหนักลงเพลาไม่เกิน ๗,๐๐๐ กิโลกรัม ๒. ชนิดเพลาเดี่ยวใช้ยางคู่ หรือยางเกินกว่าคู่ น้ำหนักลงเพลาไม่เกิน ๑๐,๕๐๐กิโลกรัม๓. ชนิดเพลาคู่(TANDEM AXLE) ใช้ยางเดี่ยว น้ำหนักลงเพลาไม่เกินเพลาละ ๖,๑๐๐ กิโลกรัม หรือใช้ยางคู่หรือยางเกินกว่าคู่ น้ำหนักลงเพลาไม่เกินเพลาละ๙,๕๐๐ กิโลกรัม๔. ชนิด ๓เพลาติดกัน ใช้ยางคู่หรือยางเกินกว่าคู่ น้ำหนักลงเพลาไม่เกินเพลาละ ๗,๕๐๐ กิโลกรัม ระยะห่างระหว่างกึ่งกลางเพลาสุดท้ายของรถลากจูงถึงกึ่งกลางเพลาแรกของรถกึ่งพ่วงต้องไม่น้อยกว่า๗.๐๐ เมตร(ค) ยานพาหนะชนิดรถลากจูงและรถกึ่งพ่วง (SEMI - TRAILER) ต้องประกอบด้วยรถลากจูง ๑ คัน และตัวรถกึ่งพ่วง ๑ คันเท่านั้น ห้ามมิให้พ่วงยานพาหนะหรือสิ่งอื่นใดเพิ่มเติม(๓) ยานพาหนะชนิดรถลากจูงและรถพ่วง (FULL TRAILER)(ก) ตัวรถลากจูงชนิดที่มี ๓ เพลา ๖ ล้อ เพลาที่ ๒และที่ ๓ เป็นเพลาคู่ (TANDEM AXLE) ใช้ยางคู่(รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน ๒๖,๐๐๐กิโลกรัม(ข) ตัวรถพ่วงต้องมีน้ำหนักลงเพลาดังนี้๑. ชนิดเพลาเดี่ยวใช้ยางเดี่ยว น้ำหนักลงเพลาไม่เกิน ๗,๐๐๐ กิโลกรัม๒. ชนิดเพลาเดี่ยวใช้ยางคู่หรือยางเกินกว่าคู่ น้ำหนักลงเพลาไม่เกิน ๑๐,๕๐๐กิโลกรัม๓. ชนิดเพลาคู่(TANDEM AXLE) ใช้ยางคู่หรือยางเกินกว่าคู่น้ำหนักลงเพลาไม่เกินเพลาละ๙,๕๐๐ กิโลกรัม ระยะห่างระหว่างกึ่งกลางเพลาหน้าถึงกึ่งกลางเพลาหลังต้องไม่น้อยกว่า๔.๓๐ เมตร(ค) ยานพาหนะชนิดรถลากจูงและรถพ่วง (FULL TRAILER) ต้องประกอบด้วยรถรถลากจูง ๑ คัน และตัวรถพ่วง ๑ คันเท่านั้น ห้ามมิให้พ่วงยานพาหนะหรือสิ่งอื่นใดเพิ่มเติมข้อ ๔ ประกาศของผู้อำนวยการทางหลวงแผ่นดินฉบับนี้ไม่ใช้บังคับบนสะพานหรือถนนที่ติดตั้งป้ายบังคับจำกัดน้ำหนัก กำหนดไว้โดยเฉพาะเป็นอย่างอื่น และบนทางยกระดับบนทางหลวงแผ่นดินหมายเลข ๓๑ตอนดอนเมือง ทางหลวง หมายเลข ๑ (อนุสรณ์สถานแห่งชาติ)สายดินแดง บรรจบทางหลวงหมายเลข ๑ (อนุสรณ์สถานแห่งชาติ) รวมทั้งบนทางยกระดับบนทางหลวงแผ่นดินหมายเลข๑ ตอนอนุสรณ์สถานแห่งชาติ รังสิต สายกรุงเทพมหานคร แม่สาย (เขตแดน)ข้อ ๕ บรรดาบทกฎหมาย กฎ ประกาศ และคำสั่งอื่นใดซึ่งขัดหรือแย้งกับประกาศของผู้อำนวยการทางหลวงแผ่นดินฉบับนี้ให้ใช้ประกาศของผู้อำนวยการทางหลวงแผ่นดินฉบับนี้แทนข้อ ๖ประกาศของผู้อำนวยการทางหลวงแผ่นดินฉบับนี้ให้มีกำหนดเวลาใช้บังคับตั้งแต่วันถัดจากวันประกาศในราชกิจจานุเบกษาถึงวันที่ ๓๑ ธันวาคม ๒๕๔๖ประกาศ ณ วันที่ ๒๘ มกราคม พ.ศ. ๒๕๔๖เทิดศักดิ์ เศรษฐมานพอธิบดีกรมทางหลวงในฐานะผู้อำนวยการทางหลวงแผ่นดิน[รก.๒๕๔๖/พ๑๓ง/๑๒/๓๑ มกราคม ๒๕๔๖]พชร สุขสุเมฆอรดา เชาวน์วโรดม๒๔/๐๔/๒๕๔๖จัดทำ